
Comisia Europeana da unda verde culturilor agricole cu mutatii genetice 


Se pregatesc generatiile de mutanti 


Autoritatile europene se pregatesc sa legifereze introducerea generalizata a 
culturilor de plante cu mutatii genetice, punand in pericol insasi existenta 
soiurilor naturale. Situatia este atat de grava incat Comitetul Economic si Social 
European a cerut atat monitorizarea potentialelor efecte sistemice asupra 
mediului si sanatatii, cat si sa conservarea semintelor naturale in banci 
specializate, pentru a preveni posibila lor extinctie si incrucisare cu plante 
derivate din cele cu mutatii genetice. 


Propunerea de Regulament a Comisiei Europene privind plantele obtinute prin anumite noi 
tehnici genomice si alimentele si furajele derivate din ele a starnit ingrijorare in randul 
organizatiilor din UE. Comitetul Economic si Social European (CESE) a solicitat 
intensificarea supravegherii prin monitorizarea potentialelor efecte sistemice asupra 
mediului si sanatatii, utilizand o metodologie care sa fie elaborata in colaborare cu 
Autoritatea Europeana pentru Siguranta Alimentara (EFSA), Centrul Comun de Cercetare 
(JRC) si actorii interesati ai societatii civile. 


Mai mult, CESE considera ca trebuie creata o banca europeana de seminte traditionale 
care, prin intermediul bancilor nationale de seminte existente sau al unor actiuni similare, 
sa colecteze seminte de la plante endemice pentru a le conserva, pentru a preveni 
posibila lor extinctie si incrucisare cu plante derivate din cele cu tehnici genomice noi 
(NTG) si pentru a le pune la dispozitie, daca este necesar, in viitor. 


"Aceasta banca este importanta pentru suveranitatea alimentara si patrimoniul alimentar 
al UE, precum si pentru autonomia strategica a Uniunii. Comisia Europeana ar trebui sa 
evalueze posibilitatile de colaborare cu Banca Mondiala de Seminte (Global Seed Vault) 
din Norvegia si sa se bazeze pe colectiile nationale, precum si pe colectia europeana de 
resurse genetice”, a transmis CESE. In acelasi timp, CESE considera c& este necesar s& se 
impiedice achizitionarea pe internet si utilizarea nereglementata, de catre neprofesionisti 
in domeniul NTG, a kiturilor care sa permit modificarea genetica a fiintelor vii utilizand 
tehnici precum CRISPR-Cas (2). 


Peste 20 de modificari genetice 


Potrivit propunerii Comisiei Europene, plantele cu pana la 20 de modificari genetice, 
NTG1, sunt considerate ca fiind probabil similare cu plantele obtinute prin metode de 
selectie conventionala. NTG2 sunt plantele care au necesitat mai mult de 20 de modificari 
genetice si vor necesita o trasabilitate obligatorie si o etichetare specifica pana la 
consumator. NTG1 si produsele derivate din acestea vor fi scutite de o evaluare 
aprofundata a riscurilor pentru mediu si sanatate, de masurile de trasabilitate si de 
etichetarea pana la consumatorul final. 


“Comparatiile efectuate de Comisie intre plantele obtinute prin NTG si plantele 
conventionale lasa sa se creada ca este vizata numai gena de interes. Transgeneza, 
cisgeneza si intrageneza implica tehnici care includ culturi in vitro care induc mutatii si 
epimutatii, fara a lua in calcul insertiile neintentionate de ADN strain. Cisgeneza consta in 
insertia, intr-un anume soi, fie de gene provenite de la aceeasi specie, fie de la specii 
compatibile din punct de vedere reproductiv. Reactivi utilizati de toate NTG (ADN, ARN, 
RNP) lasa urme de ADN strain in genomurile modificate. Prin urmare, nu exista nicio 
echivalenta intre o planta modificata genetic si o planta naturala”, a precizat CESE. 


Retroincrucisare si epimutatii 


Mutatiile punctuale ale unei gene pot avea efecte foarte diferite in functie de fondul 
genetic si de mediu atunci cand sunt implicate mai multe gene, atrage atentia CESE. O 
mutatie sinonima poate modifica structura tridimensionala a unei proteine si activitatea 
enzimatica a acesteia fara a-i schimba secventa. Modificarile neintentionate nevizate nu 
sunt eliminate prin retroincrucisare: NTG au ca rezultat, pe langa modificarile nevizate, 
cromotripsii si foarte multe epimutatii. 


“Pentru un porumb NTG1 cu 20 de mutatii, daca ar fi selectate mutatii naturale, ar trebui 
examinate 1,25 x 10163 de boabe! Numarul de atomi din univers este de 1.080. O 
accelerare atat de mare reprezinta o ruptura drastica in raport cu coevolutia si un element 
perturbator major in organizarea ecosistemelor si a societatilor”, mai semnaleaza CESE. 

